బాబూ రాజేంద్ర ప్రసాద్
రాజేంద్ర ప్రసాద్ బీహార్ రాష్ట్రంలో శివాన్ జిల్లాలోని జెర్దాయ్ గ్రామంలో 1884లో డిసెంబరు 3 న జన్మించాడు. అతని తండ్రి మహదేవ్ సహాయ్ సంస్కృతం, పర్శియను భాషలలో పండితుడు. తల్లి కమలేశ్వరీ దేవి ఎప్పుడూ రామాయణం నుండి కథలు వివరించేది. ఐదవ ఏటనే పర్షియన్ భాష, హిందీ భాష , అంకగణితం ను నేర్చుకోవడానికి ఒక మౌల్వీ (ముస్లిం పండితుడు) దగ్గరకు పంపించబడ్డాడు. తరువాత ఛాప్రా ప్రభుత్వ పాఠశాలలో ప్రాథమిక విద్యాభ్యాసం చేసాడు. 12 సంవత్సరాల వయసులోనే రాజ్‌వంశీ దేవిని వివాహం చేసుకున్నాడు. అటు తరువాత విద్యకై పాట్నాలో తన అన్న మహేంద్ర ప్రసాద్ వద్ద ఉంటూ ఆర్.కె.ఘోష్ పాఠశాలలో చదువుకున్నాడు. మరల ఛాప్రా ప్రభుత్వ పాఠశాలలో చేరి కలకత్తా విశ్వవిద్యాలయ ప్రవేశ పరీక్షలో ప్రథమ శ్రేణిలో ఉత్తీర్ణుడై నెలకు రూ.30 ఉపకారవేతనం పొందాడు.
టి.రాజయ్య
డాక్టర్ తాటికొండరాజయ్య స్వయంగా డాక్టర్ అయిన తాటికొండ రాజయ్యకు కేసీఆర్ క్యాబినెట్‌లో డిప్యూటీ సీఎం హోదాతోపాటు వైద్య, ఆరోగ్యశాఖలు దక్కాయి. 2009లో మొదటిసారి ఎమ్మెల్యేగా ఎంపికైన రాజయ్య 2011లో కాంగ్రెస్‌కు రాజీనామా చేసి టీఆర్‌ఎస్‌లో చేరారు. తాజా ఎన్నికల్లో స్టేషన్ ఘనపూర్ నుంచి మాజీ మంత్రి విజయరామారావుపై గెలుపొందారు. ప్రజాప్రతినిధిగా కొనసాగుతూనే ప్రస్తుతం ఎస్సీ ఎస్టీ డాక్టర్ల సంఘానికి ప్రధాన కార్యదర్శిగా వ్యవహరిస్తున్నారు. 1960 మార్చి 2న జన్మించారు. రాజయ్యకు భార్య, ఇద్దరు కుమారులు. కుమారులిద్దరూ డాక్టర్లే.